Mark Zuckerberg ยัน ไม่ลบโพสต์ของ Trump เพราะยังไม่ละเมิดกฎของ Facebook - FINNOMENA
จากประเด็น Facebook ยืนยันไม่ลบ-ไม่ซ่อนโพสต์ของ Donald Trump จนทำให้พนักงานไม่พอใจ และนัดกันประท้วงหยุดงานผ่านออนไลน์
4 มิ.ย. 2563

จากประเด็น Facebook ยืนยันไม่ลบ-ไม่ซ่อนโพสต์ของ Donald Trump จนทำให้พนักงานไม่พอใจ และนัดกันประท้วงหยุดงานผ่านออนไลน์
Zuckerberg ยอมรับว่ามีคนจำนวนมากไม่พอใจเรื่องนี้ แต่เขายืนยันว่าการตัดสินใจไม่ลบนั้นถูกต้องแล้ว เขาเล่าว่าตรวจสอบโพสต์ของ Trump ที่อ้างอิงเรื่องเหตุการณ์แบ่งแยกสีผิวในอดีตอย่างละเอียด และสรุปได้ว่าโพสต์นี้ยังไม่ละเมิดกฎของ Facebook
อย่างไรก็ตาม เขาระบุว่าการไม่ลบโพสต์นี้ ไม่ได้แปลว่า Trump จะโพสต์อะไรก็ได้ และ Facebook ยังมีสิทธิลบโพสต์อื่นของ Trump ได้ในอนาคต
พนักงานรายหนึ่งถาม Zuckerberg ว่ามีคนผิวดำกี่คนที่ช่วยเขาตัดสินใจเรื่องนี้ ซึ่งเขาตอบว่ามีเพียงคนเดียวคือ Maxine Williams หัวหน้าฝ่ายความหลากหลายของบริษัท จากทั้งหมด 6 คนที่เขาหารือด้วย
ที่มา : https://www.vox.com/recode/2020/6/2/21278405/facebook-mark-zuckerberg-internal-employee-q-a-defend-moderate-trump-looting-shooting-post
แท็ก:
แชร์บทความ: